बात केवल नरेंद मोदी की ही नहीं है. उत्तर प्रदेश के मुख्यमंत्री अखिलेश यादव ने 2012 के चुनाव में पूरे उत्तर प्रदेश का दौरा कर जनता से संवाद बनाया था. सरकार बनने के बाद जनता दरबार से लेकर बाकी चीजे बंद हो गई. अब चुनाव आये तो गरीबों की याद आने लगी. मजदूर दिवस के दिन मुख्यमंत्री अखिलेश यादव ने गरीबों के लिये 10 रूपये में सस्ते भोजन की योजना शुरू की. गरीबों को साइकिल बांटी. मुख्यमंत्री अखिलेश यादव ने गरीब महिलाओं से भोजन पर बातचीत की. उनके साथ भोजन करने वाली महिलाओं के फोटो और वीडिया खूब दिखाये गये. मुख्यमंत्री के प्रचारतंत्र ने पूरी घटना इस तरह से पेश किया जैसे मुख्यमंत्री रोज गरीबों के साथ बैठ कर भोजन करते हो. मुख्यमंत्री के साथ भोजन के साथ गरीबों को भी मिनरल वाटर की बोतल पीने के लिये दी गई. बेहतर होता कि इस तरह का काम पूरे साल चलता जहां गरीबों को सम्मान सहित कम से कम पैसों में भोजन मिल सकता. सरकारे इस तरह के काम कर सकती है. जब मंदिरों में भंडारे चल सकते है तो सरकारे ऐसी व्यवस्था क्यो नहीं कर सकती ?